google/wiki40b huggingface dataset:
Lycksele

Historie

Fram til 1600-tallet var det ingen større bebyggelser i det sørlige Lappland. Området ble benyttet til beiteområde for rein av skogssamer, men hadde ingen fastboende. I takt med at den svenske statsmakten ønsket å styrke sin posisjon, oppsto behovet for faste møtesteder. På disse møtestedene ble det oppført kirker og markedsplasser, hvor samer og handelsmenn kunne møte nybyggerne. Det ble også krevet inn skatt herfra.
Lycksele ble i 1607 valgt ut til offisiell kirke- og markedsplass i Lappland av Karl IX, og feiret derfor i 2007 sitt 400-årsjubileum.
I 1926 ble Lycksele handelssted, og ble tilknyttet jernbanen mellom Hällnäs og Storuman. Lycksele fikk bystatus i 1946 som det første stedet i Lappland. Byen har også blitt kalt for «Lappstockholm».
Etter jernbanens ankomst utviklet Lycksele seg til en typisk småby med mindre industrier og viktige offentlige institusjoner som sykehus, gymnas og tingrett.
Etter en befolkningstopp på 1970-tallet har byen innbyggertall blitt mindre, men reduksjonen er bremset opp takket være en ekspanderende gruveindustri.
Mosjøen er norsk vennskapsby.

Byens inndeling

I Lycksele finner man bydelene Lugnet, Palmsunda, Södermalm, Forsdala, Villaryd, Nydala, Norrmalm, Norräng og Furuvik.

Næringsliv og offentlig virksomhet

I Lycksele finnes det et sykehus som ble anlagt på 1960-tallet. I kommunen arbeider ca. 30% innen helse og omsorg, noe som er mer enn gjennomsnittet ellers i landet. Andre store næringer som gir arbeidsplasser er handel, kommunikasjon, produksjon og utvinning.

Kommunikasjon

Lycksele har flyplass med daglige avganger til Stockholm Arlanda.
Det sosialdemokratiske parti (Japan)

Det sosialdemokratiske parti (japansk: Shakai Minshu-tō, forkortet til Shamin-tō) er et japansk politisk parti etablert i 1996 som etterfølger til Japans sosialistparti, etter at dette ble splittet. Etter valget i Japan i august 2009, der partiet vant 7 av 480 mandater, gikk Det sosialdemokratiske parti i koalisjonsregjering med det langt sterkere Det demokratiske parti. Partiet har en minister i regjeringen til Yukio Hatoyama, partilederen Mizuho Fukushima.
Flaggbærere under Sommer-OL 2016

Rekkefølge

Antikkens olympiske leker fant sted i Hellas, og etter tradisjonen i de moderne olympiske leker marsjerer Hellas inn først under åpningsseremonien. Vertslandet marsjerer inn sist. Øvrige land kommer i rekkefølge etter landets navn på vertslandets språk. I Rio 2016 er det brasiliansk portugisisk. I spissen for hvert lands delegasjon bæres et skilt med landets navn, rett etterfulgt av flagget. Flaggene skal være like store. Under avslutningsseremonien følges ikke denne formelle rekkefølgen.
Kosovo og Sør-Sudan deltar for første gang i de olympiske sommerleker.
Kuwait ble suspendert på grunn av myndighetenes innblanding i landets nasjonale olympiske komité. 
I Rio 2016 ble OL-flagget båret inn to ganger under åpningsseremonien. Først som Independent Olympic Athletes (IOA), og utøverne under dette flagget regnes som uavhengige deltakere. Den andre gangen flagget ble båret inn var nest sist. Denne gangen som Refugee Olympic Team. IOK godkjente et særskilt lag sammensatt av flyktninger. Ti utøvere, flyktninger fra Etiopia, Den demokratiske republikken Kongo, Syria og Sør-Sudan, ble valgt til flyktninglaget.

Bekymring fra NBC

Den amerikanske krinkasteren NBC hadde sendt en forespørsel til Den internasjonale olympiske komité (IOK) og bedt om at paraden skulle foregå etter engelske alfabetisk rekkefølge i stedet for på portugisisk. Årsaken skulle være at amerikanske tv-tittere ville bli påvirket hvis det amerikanske laget kom midt I paraden som "Estados Unidos" på protugisisk i stedet for som "United States" på engelsk. 
IOK avviste forespørselen fra NBC, da dette ville være I strid med de olympiske reglene som sier at rekkefølgen på nasjonene er alfabetisk i henhold til språket til.
Jazzin' Babies

Jazzin' Babies (etablert i Oslo i 2003) er et norsk jazzorkester, innen tradisjonell new orleans jazz.  Det består av Erik Eilertsen trompet. Lars Frank klarinett og saksofon, Kristoffer Kompen trombone , Kjetil Lønborg Jensen trommer (til 2007) Terje Engen fra 2007, Torbjørn Kristiansen banjo og gitar, Jermund A. Kristiansen bass og Torgeir Koppang piano.  Orkesteret har blitt til gjennom Oslo Jazzfestivals flerårige prosjekt «Ungdom og jazz». De har gitt ut  Up and go (2004) og Rag'n Roll (2006) og "Live In Holland" i 2008 med Per Frydenlund (født 1958) på trommer på det nedlagte plateselskapet Herman Records i Trondheim. De var aktive så sent som i 2016.
Basse-Normandie

Geografi

Basse-Normandie lå nord i Frankrike med kystlinje mot Den engelske kanal. Cotentin eller Cherbourghalvøya stikker her ut i Den engelske kanal mot Storbritannia. Regionen hadde grense mot Haute-Normandie og Centre i øst, Pays de la Loire i sør og Bretagne i vest.

Historie

Det var i denne regionen de allierte styrkene gikk i land under D-dagen i 1944, og satte i gang invasjonen av Tyskland fra vest under andre verdenskrig.
Dråpekortvinger

Utseende

Små til middelsstore (2 – 12 mm), vanligvis glatte og blanke biller. Kroppen er lett flattrykt. Mange arter er ganske fargerike i rødt, gult og svart, andre er rødgule, brune eller svarte. Hodet er temmelig lite og avrundet, antennene er lange og oftest tykkere mot spissen. Palpene er ofte forholdsvis lange, den store slekten Mycetoporus kjennes på at palpenes ytterste ledd er kort og nålefint. Brystskjoldet (pronotum) er stort og hvelvet, vanligvis blankt, ofte med punktgroper der det kan sitte en børste. Dekkvingene er av varierende lengde, parallellsidige, glatte eller fint punkterte og hårete, gjerne glinsende. Dekkvingene har ofte enkeltstående lange børster enten på sidene eller oppe på ryggen. Bakkroppen er vanligvis langstrakt, tett punktert og fint hårete. I alle fall de bakerste bakkroppsleddene har lange, utstående børster ved bakhjørnene. Beina er forholdsvis korte og som oftest gul- eller rødaktige på farge.

Levevis

Mange av artene er skogsinsekter som er knyttet til sopp, både hattsopper og poresopper (kjuker). Både de voksne billene og larvene kryper rundt på og inne i soppen, der de trolig spiser andre insekter, særlig larver av soppmygg og andre tovinger. Siden byttedyrene (og soppen) er mest aktive om høsten er de fleste artene i denne gruppen høstaktive. Mange av artene i den artsrike slekten Tachinus er ofte å finne ved gjødsel, spesielt ferske kuruker. De spiser trolig ikke gjødselen men lever av andre insekter de finner der. Disse artene er tallrike der det beiter husdyr i sommerhalvåret. Dråpekortvingene flyr godt og treffes ofte flyvende.
Bolívar (Uruguay)

Historie

Byen ble grunnlagt i 1886. Bolívar er oppkalt etter Simón Bolívar.

Transport

Ruta 7 Aparicio Saravia forbinder Bolívar med San Jacinto, Migues, Fraile Muerto og Melo.
Paraleprodera

Utseende

Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia.
Teledata

Teledata var i Norge navnet på en skjermbasert, elektronisk informasjonstjeneste i bruk på 1980-tallet. Informasjonen ble hentet via modem over en vanlig telefonlinje til en datamaskin med skjerm og tastatur (TV utbygd for teledata). Datidens modem hadde en lav bitrate, noe som førte til enkelt innhold og tekst og datagrafikk som så ut som tradisjonell Tekst-TV. I motsetning til tekst-TV tilbød imidlertid tjenesten toveiskommunikasjon og hadde flere av de grunnleggende egenskapene som karakteriserer seinere tiders internett. En kunne innhente informasjon og formidle bestillinger og betalinger.
Betegnelsen Teledata ble brukt om tjenesten som ble tilbudt av Televerket i Norge, og om tjenesten i Sverige og Danmark. Når en søkte etter opplysninger i andre databaser i utlandet, ble tjenesten vanligvis kalt videotex. Videotex var et standardisert format for presentasjon og formidling av informasjon fra visse databaser. Teknikken var opprinnelig en engelsk oppfinnelse lansert av British Telecom på 1970-tallet. Teledata i Norge fikk bare begrenset utbredelse innen næringslivet.

Teledata i Norge

Teledata-tjenesten i Norge ble drevet av Televerket og fikk en viss oppmerksomhet i enkelte miljøer under den økonomiske høykonjunkturen i «jappetida» på 1980-tallet. Tjenesten krevde at brukerne hadde abonnement og egne terminaler, det vil si spesielle datamaskiner med skjerm og tastaur. Flere norske mediebedrifter, blant annet Bergens Tidende og Aftenposten, var engasjert i teledata, lokalradio og annen tidlig informasjonsteknologi i 1980-åra. Teledata ble likevel ingen økonomisk suksess i Norge, og tjenesten ble nedlagt for godt i 1995 da Internet overtok. En av pionérene bak forsøkene med teledata i Norge var designeren Petter T. Moshus.

Andre betydninger av ordet

Ordet «teledata» kan på norsk også brukes i mer generell betydning som  samlebetegnelse for opplysninger hentet fra elektronisk kommunikasjon, for eksempel e-post, tekstmeldinger sendt via mobiltelefon eller nettjenester som facebook.
Saturniini

Utseende

Middelsstore til meget store (vingespenn 40 – 160 millimeter) sommerfugler med store vinger. Det er ofte stor forskjell mellom kjønnene, hunnen er betydelig større og kraftigere enn hannen. Hannen har store, fjærformede antenner, hunnes antenner er mye mindre. Hodet er ganske lite og munndelene er reduserte hos de voksne sommerfuglene. De store vingene er ofte bleke eller rødbrune. I midten av hver vinge er det som oftest enten en rund øyeflekk. Mange arter har sigdformede forvinger i alle fall hos hannene, mange har også bakvingenes bakhjørner trukket ut til spisser. De grønne larvene har kroppen dekket med kjegleformede vorter, i spissen av disse sitter en kvast med stive hår. Når larvene er utvokst, spinner de seg inn i en stor, mer eller mindre pæreformet kokong av silke.

Levevis

Larvene lever på ulike slags busker og trær. De fleste av artene kan utnytte en rekke forskjellige fødeplanter. De voksne sommerfuglene tra ikke næring til seg, men overlever på fett de har lagret fra larvetiden. Hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Gruppen har representanter i alle verdensdeler bortsett fra Antarktis, de fleste av artene lever i tropiske områder.
Wallander – Skytteren

Handling

En skarpkytter skaper frykt Ystad og hans offer er personer som har tilknytning til en juvelkupp. Snart forstår Wallander at det finnes koblinger til en kriminell organisasjon. I et mislykket forsøk på å skyte de to siste som er koblet til kuppene dras Wallanders kollega, Pontus inn i en jakt på liv og død. Wallander tvinges nå å lede en etterforskning hvor et navn har blitt lagt til skytterens liste – Pontus Ung. Samtidig dukker Pontus far opp som vil få Pontus til å slutte som politimann, Pontus far er advokat og veldig krevende. Pappen har med seg Pontus ikke planlagte sønn (for Pontus del), Anton.
Fredrik Strand Galta

Karriere

Galta startet sin karriere i Stavanger Sykleklubb, men signerte i 2011 en stagiaireavtale med det norske kontinentallaget Team Østerhus - Ridley.
I 2013 vant Galta den første utgaven Hadeland Grand Prix, etter å ha spurtslått Joker Merida-rytteren Stian Remme på oppløpet.
Under NM i landeveissykling 2014 startet Galta med U23-bronse under fellesstarten, før han dagen etter tok seniorgull i lagtempo sammen med Sven Erik Bystrøm og Håvard Blikra. Han avsluttet mesterskapet med en 5.-plass i massespurten for under fellesstarten for senior.
Vitim

Vitim (russisk: Витим) er ei sideelv til Lena.
Vitim har sine kilder øst for Bajkalsjøen. Den er 1978 km lang med et nedslagsfelt på 225 000 km², og renner nordover gjennom Transbajkal-fjellene og byen Bodajbo. Vitim er seilbar oppstrøms fra Bodajbo til samløpet med Lena, vest for Lensk.
Baissa, en kjent lokalitet for fossile insekter, ligger på Vitims venstre bredd.
Lund (Rogaland)

Natur og geografi

Dalane  tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis. De yngste svekonorvegiske dannelsene bevitnes av større formasjoner av granitt. I kommunen er det 1 050 millioner år gammel granitt og granittisk øyegneis som dominerer de øverste strukturene. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning. 
Sørvestre deler av kommunen tilhører den 1 700 km² store Rogaland anortosittprovins, tidligere kjent som «Egersundfeltet». Dette er en magmatittisk formasjon av dypbergarter som også fortsetter utover i Nordsjøen i et tilsvarende stort område. De vanligste bergartene, er de lyse størkningsbergartene anortositt, gabbro-typene noritt og jotunitt, videre de økonomisk interessante apatitt, magnetitt og ilmenitt, samt dypbergarten mangeritt. Apatitt-feltene er rike på fosfor og kjennes på en ekstra frodig vegetasjon.
Mot slutten av dannelsen av det svekonorvegiske grunnfjellskjoldet for 932 millioner år siden, steg masser fra mantelen opp fra inntil 8 km dybde. De eldre, svekonorvegiske gneis- og granittfeltene omkring anortosittformasjonen ble smeltet ned og omdannet under sterk varmepåvirkning til blant annet osumilitt i en 15-30 kilometer bred sone.
Egersund-Ogna-anortositten omkring Egersund består mest av anortositt, og litt noritt i øst. I de mer østlige hovedkroppene med Helleren-anortositten og Åna-Sira-anortositten er forholdet omvendt – lys noritt dominerer over anortiositt. Den todelte Bjerkreim-Sokndal-intrusjonen i nordøst er den yngste, med lag av dypbergarter fra 1 – 7 km opprinnelig dybde, og forekomster av jotunitt, apatitt, magnetitt og ilmenitt (FeTiO3) både i den nordlige Bjerkreim-delen og den sørlige Sokndal-delen. I sistnevnte utvinner Titania AS ilmenitt til produksjon av titan (Ti). Gruvedriften i Rogaland antrosittprovins har røtter tilbake til 1700-tallet.

Kommunevåpen

Kommunevåpenet er tre eikenøtter som symboliserer de tre kommunedelene Moi, Hovsherad og Ualand/Heskestad. Kommunevåpenet ble tegnet av Svein Arild Berntsen i 1983.

Tusenårssted

Kommunens tusenårssted er Moi stasjon. Dette er en restaurert bygning fra den gamle Flekkefjordbanen som var ferdig i 1904. Moi stasjon er en staselig bygning som nå er stoppested og stasjonsbygning for Sørlandsbanen.
David Toop

Karriere

Toop publiserte sin banebrytende bok om  hiphop, Rap Attack, i 1984. Elleve år senere kom hans Ocean of Sound. Denne er beskrevet som “poetiske dykk i samtidsmusikks liv fra Debussy gjennom ambient, techno og trommer og bass. Siden 1970-tallet , har Toop hatt en viktig tilstedeværelse i den britiske eksperimentelle og improviserende musikkscenen, og har samarbeidet med blant andre Max Eastley, Brian Eno og Scanners. I 2001 kuraterte Toop lydkunstutstillingen Sonic Boom, og det følgende året kuraterte han en 2-CD samling med navnet Not Necessarily Enough English Music: A Collection of Experimental Music from Great Britain, 1960-1977.
Dagbergart

Dagbergarter eller vulkanske bergarter, også kalt eruptive bergarter, er en av de tre hovedgruppene av magmatiske bergarter, de andre er gangbergart, og dypbergart.. Dette er bergarter som har størknet relativt raskt over jordskorpen, uavhengig om det er på land eller havbunn. Bergarten er et umiddelbart resultat av en vulkansk aktivitet. Dannelsen av dagbergarter fordeler seg med 73% fra vulkansk aktive spredningsgrenser, 15% fra aktive kollisjonsgrenser (subduksjon), og 12% fra varmeflekker (hotspots).
Hos dagbergartene har magmaet størknet oppe på jordens overflate. Temperaturen sank hurtig og trykket var lavt i forhold til det trykk dypbergartene ble utsatt for. Avkjøling har skjedd hurtig over svært kort tid, og strukturen ble ofte ganske finkornet. Bergarten har ikke hatt tid på seg til å utvikle særlige krystaller, derfor ligger krystallene sjeldent i et organisert mønster (krystallstruktur), de har ofte ulik størrelse og er ofte små. Kløven er ikke lik i alle retninger. Dersom størkningen skjer så raskt at bergarten ikke rekker å danne krystallinsk form i det hele tatt, får man glass-aktige former som vesuvian eller obsidian. 
Under erupsjon av lava avgis gass og væske, og ofte reagerer lavaen med de bergartene som den presser seg igjennom før den spruter opp i luften eller vannet over. Derfor har dagbergarter lokale navn eller navn som gjenspeiler struktur eller sammensetning til bergarten. Dagbergartene har svært ulik viskositet, og dette styrer deres tekstur og flyteegenskaper ved utbrudd. Felsisk ryolitt har for eksempel inntil 10.000 ganger høyere viskositet enn basalt. Derfor kan ryolitt-lava bryte ut ved langt lavere temperaturer og strømmer mer eksplosivt ut, mens basalt-lave er mer tyktflytende. Andesitt har egenskaper mellom disse to ytterpunktene.
Fordi bergartene er så finkornede, er de vanskeligere å typebestemme enn for eksempel grovkornede gangbergarter. De vulkanske bergartene vil derfor ofte måtte identifiseres etter deres kjemiske sammensetning før de kan analyseres i Streckeisen-systemet. Dersom man ikke kjenner det mineralogiske innholdet eller dersom det er stort innhold av vulkansk glass som i vesuvian eller obsidian, brukes i stedet TAS-klassifikasjon (totalt alkali-silikat-innhold). Dersom bergarten er ultramafisk med mer enn 90 % innhold av mafisk mineral, brukes også andre metoder enn QAPF-diagrammet.
VM i fotball for kvinner 2019

Arenaer

Listen over stadioner som ville bli brukt under mesterskapet, ble presentert 14. juni 2017.
Tre av stadionene ble senest brukt under fotball-EM i 2016: Parc Olympique lyonnais i Lyon, Parc des Princes i Paris og Allianz Riviera i Nice. En annen stadion ble både brukt under VM i fotball 1998 og Verdensmesterskapet i rugby union i 2007. 
Semifinalene og finalen ble spilt på Parc Olympique lyonnais i Lyon, mens åpningskampen ble spilt på Parc des Princes i Paris.

Gruppespill

Trekningen ble gjennomført i kultursenteret La Seine Musicale i Paris 8. desember 2018.

OL-kvalifisering

UEFA brukte VM som kvalifisering til OL 2020. De tre beste europeiske lagene, Nederland, Sverige og Storbritannia kvaliserte til OL 2020.
Honning (film)

Honning (tyrkisk: Bal) er en tyrkisk film fra 2010 regissert av Semih Kaplanoğlu. Det er den siste i filmen i hans såkalte Yusuf-trilogi etter Egg (2007) og Melk (2008). Filmen hadde premiere 16. februar 2010 under filmfestivalen i Berlin, hvor den vant Gullbjørnen.
Norgesmesterskapet i orientering 1983

Norgesmesterskapet i orientering 1983 bestod av flere arrangementer som i 1983 kåret norgesmestere i orientering.
Hovedmesterskapet ble arrangert i Fet 17.-18. september. Kongepokalene ble vunnet av Brit Volden og Morten Berglia.
Skadeserstatningsstudiestipendprogrammet etter bokseropprøret

Skadeserstatningsstudiestipendprogrammet etter bokseropprøret (kinesisk: 庚子賠款獎學金; pinyin: Gēngzǐ Péikuǎn Jiǎngxuéjīn, engelsk: Boxer Indemnity Scholarship Program) var et studistipendprogram som ble finansiert fra den skadeserstatning som Kina betalte til USA etter Bokseropprøret. Det gav mulighet for kinesiske studenter å studere i USA.
Etter Bokseropprøret ble det beseirede Qing-dynastiet pålagt å betale krigserstatninger på 450 millioner tael av fint sølv (på den tiden verdt ca 67,5 millioner pund eller 333 millioner US-dollar) med en rente på 4% per år i 39 år, og måtte til slutt betale hele 982 238 150 tael (ca 34 683 tonn sølv) for de tap som ble påført Åttenasjonsalliansen, der USAs andel var 7,32%, den russiske 28,97%, den tyske 20,02%, den franske 15,75%, den britiske 11,25%, den japanske 7,73%, den italienske 7,32%, den belgiske 1,89%, den østerriksk-ungarske 0,89%, den nederlandske 0,17%, og den spanske, portugisiske, svenske og norske 0,025% hver.
Da Liang Cheng, Qing-dynastiets representant i USA, fikk kjennskap til at vilkårene i Bokserprotokollen tildelte USA mer penger enn de opprinnelig hadde krevd, innledet han en kampanje for å presse USA til å tilbakebetale det mellomliggende til Kina. Etter flere år bestemtee Theodore Roosevelt-administrasjonen i juni 1907 at men skulle benytte mellombeløpet til et stipendprogram for å gi kinesiske studenter mulighet til å studere i USA.
Mellom 1909 og 1929 kunne om lag 1300 elever studere gjennom programmet. En del av pengene gikk til å starte en skole i Beijing i 1911 for å forberede elevene. Da så Tsinghua var blitt en ordentlig høgskole i 1929, ble stipendprogrammet åpnet for alle kandidater. Totalt fem grupper ble utdannet i USA innen den japanske invasjonen av Kina i 1937.
Et antall fremstående kinesere og kinesisk-amerikanere dro nytte av stipendprogrammet, som filosofen Hu Shih, Nobelpristageren i fysikk Chen Ning Yang, matematikeren Kai Lai Chung, lingvisten Yuen Ren Chao, pedagogen Kuo Ping-Wen og rakettforskeren Qian Xuesen. Stipendene fungerte som en modell for Fulbright-programmets stipendier for internasjonale utvekslingsprogram innen utdannelsesvesenet. Storbritannia, Frankrike og Japan innførte senere lignende programmer for kinesiske studenter.
Geologisk kart

Geologisk kart eller berggrunnskart viser geografisk fordeling av berggrunnen eller løsmassene. Videre er gjerne markert forkastninger, malmforekomster, og strøk og fall.

Geologisk kart over Norge

Norges geologiske undersøkelse samler data og lager geologiske kart over Norge og gjør kartene offentlig tilgjengelig. Norge er i dag dekket med geologiske kart, og de fleste kommuner dekkes med geologiske kart ned til en målestokk på 1:50 000.
Tiananmenrapporten

Tiananmenrapporten er en rapport som skal ha blitt utarbeidet av regjeringen i folkerepublikken Kina etter massakren på Den himmelske freds plass. Rapporten gir et detaljert bilde av maktkampen innenfor kommunistpartiet i forbindelse med protestene.
Rapporten ble smuglet ut av Kina av et anonymt medlem av regjeringen og publisert i USA. Eksperter på Kina strides om rapporten er autentisk eller om den er forfalsket.
Yuhua (Shijiazhuang)

Yuhua (kinesisk: 裕华区; pinyin: Yùhuá Qū) er et bydistrikt i byprefekturet Shijiazhuang i provinsen Hebei i Folkerepublikken Kina. Det har et areal på 101,45 km² og teller 400.000 innbyggere (2003).
Democrazia Cristiana per le Autonomie

Democrazia Cristiana per le Autonomie (ofte kjent som Nuova DC, ‘’Nye DC) er et lite italiensk kristeligdemokratisk politisk parti.
Partiet ble grunnlagt den 25. oktober 2004 av Gianfranco Rotondi, tidligere parlamentariker for Unione dei Democratici Cristiani e di Centro. Navnet refererer til Democrazia Cristiana, partiet som dominerte italiensk politikk under den såkalte første republikk og som ble oppløst tidlig på 1990-tallet etter at den såkalte Mani pulite-etterforskningen avslørte omfattende korrupsjon.
Det nye partiet har fra begynnelsen vært en del av Casa delle Libertà. Ved parlamentsvalget i 2006 stilte partiet fellesliste med høyresiden av Nuovo Partito Socialista Italiano (NPSI), et parti som på tilsvarende vis hevder å være etterfølgerparti til det gamle Partito Socialista Italiano (PSI). De to partiene, som altså begge gjør krav på kontinuitet fra den første republikk, dannet denne listen for å gjenopplive fortidens politiske kultur.